【戰況R6】八心之威上次贏完已話退役 依家再贏又Hold住!
2024年04月20日 16:14
東網電視
更多新聞短片
今日泥地好似不利留太後追,呢場四班泥地1200米,韋廐上次同程險勝的「八心之威」,今次升班23倍無人問津,佢第2段同「中華威威」鬥燒下,入直路竟可放甩晒,雖然拉士幾步畀「火神神樂」狂追,一度似過咗,但「八心之威」真係有運,步步輸一步影贏,至於跑第3、4名則為羅廐「大眾勝利」及大外欄後上的「實力哥」。
贏到第31W嘅韋達,話「八心之威」上場贏馬後一度考慮安排此駒退役,但馬匹賽後冇大礙,狀態仲好好,同馬主商量完後跑埋今場睇吓咩情況再決定,隻馬真係好忠心,今場贏埋已經取得服役第8W,係馬房入面一匹難以置信咁忠嘅賽駒,加上今日落完雨之後幫到手,隻馬可以放得好輕鬆咁贏,所以跑完今場之後,季內會畀佢跑多一場,但練者重申都認為「八心之威」都差唔多時間要退役。
第6場賽果:11-8-3-2
二重彩賽果:11-8(最後賠率185)